Μπερτράν Ταβερνιέ

Ο Μπερτράν Ταβερνιέ (γαλλικά: Bertrand Tavernier) (25 Απριλίου 1941 - 25 Μαρτίου 2021) ήταν Γάλλος σκηνοθέτης, σεναριογράφος και παραγωγός. 

 Βιογραφία 
Ο Μπερτράν Ταβερνιέ γεννήθηκε στη Λυών στις 25 Απριλίου 1941. Είναι γιος του συγγραφέα και μαχητή της γαλλικής αντίστασης Ρενέ Ταβερνιέ. Ασχολήθηκε από νέος με τον κινηματογράφο ως βοηθός σκηνοθέτη, ακόλουθος Τύπου σε Πρεσβείες της Γαλλίας, δημοσιογράφος και κριτικός σε κινηματογραφικά περιοδικά. Το 1974, σκηνοθέτησε την πρώτη του ταινία μεγάλου μήκους Ο Ρολογάς του Σεν Πολ (L'Horloger de Saint-Paul), ήταν η πρώτη επιτυχία του που κέρδισε το βραβείο Λουί Ντελύκ και τη Χρυσή Άρκτο στο 24ο Διεθνές Φεστιβάλ Κινηματογράφου του Βερολίνου. Είχε μακρά συνεργασία με τον ηθοποιό Φιλίπ Νουαρέ στις ταινίες Η γιορτή αρχίζει το 1975, Ο ανακριτής και ο δολοφόνος το 1976, Το ξεκαθάρισμα το 1981, Η Ζωή και Τίποτα άλλο το 1989, Η κόρη του Ντ' Αρτανιάν το 1994.  Οι κινηματογραφικές του επιρροές περιλαμβάνουν τους σκηνοθέτες Τζον Φορντ, Ζαν Ρενουάρ, Ζαν Βιγκό και Ζακ Μπεκέρ.

Ασχολήθηκε με πολλά κινηματογραφικά είδη, δραματική κωμωδία (Μια Κυριακή στην εξοχή,1984), πολεμική ταινία (Ο Λοχαγός Κονάν), ιστορική ταινία (Η Πριγκίπισσα του Μονπενσιέ, 2010) ή αστυνομικό (Το Δόλωμα, 1995).

Αρκετές από τις ταινίες του κέρδισαν βραβεία, στη Γαλλία και στο εξωτερικό (μεταξύ των οποίων το Autour de minuit (Γύρω από τα μεσάνυχτα, 1986), που κέρδισε Όσκαρ και ήταν υποψήφιο για τις Χρυσές Σφαίρες).

Ήταν πρόεδρος του Ινστιτούτου Λιμιέρ. Είναι ο πατέρας του σκηνοθέτη και ηθοποιού Νιλ Ταβερνιέ και της μυθιστοριογράφου Τίφανι Ταβερνιέ.

 Φιλμογραφία 
+Ως σκηνοθέτηςΈτοςΓαλλικός τίτλοςΕλληνικός τίτλος1974L'Horloger de Saint-PaulΟ Ρολογάς του Σεν Πολ1975Que la fête commence...Η γιορτή αρχίζει1976Le Juge et l'AssassinΟ ανακριτής και ο δολοφόνος1977Des enfants gâtésΚακομαθημένα παιδιά1980La Mort en directΠρομελετημένη δολοφονία1980Une semaine de vacancesΜια εβδομάδα διακοπών1981Coup de torchonΤο ξεκαθάρισμα1983Ciné Citron - ταινία μικρού μήκους1983La 800e Génération - ταινία μικρού μήκους1983Pays d'octobre1984Un dimanche à la campagneΜια Κυριακή στην εξοχή1986Autour de minuitΓύρω από τα μεσάνυχτα1987La Passion Béatrice1989La Vie et rien d'autreΗ Ζωή και Τίποτα άλλο1990Daddy nostalgieΓλυκιά νοσταλγία1991Contre l'oubli - τμήμα « Pour Aung San Suu Kyi, Myanmar »1992La Guerre sans nomΠόλεμος χωρίς όνομα1994La Fille de d'ArtagnanΗ κόρη του Ντ' Αρτανιάν1995L'AppâtΤο Δόλωμα1996Capitaine ConanΟ Λοχαγός Κονάν1999Ça commence aujourd'huiΑυτό αρχίζει σήμερα2001Histoires de vies brisées : Les « double peine » de Lyon2002Laissez-passer2004Holy Lola2009Dans la brume électriqueΚαταιγίδα στην Ομίχλη2010La Princesse de MontpensierΗ Πριγκίπισσα του Μονπενσιέ2013Quai d'OrsayΟ Γάλλος Υπουργός2016Voyage à travers le cinéma français - ντοκυμαντέρ 

 Παραπομπές 

Εξωτερικοί σύνδεσμοι


Κατηγορία:Γάλλοι κινηματογραφιστές
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι